İnturist

Sheraton Baku Intourist — Azərbaycan Respublikasının paytaxtı olan Bakı şəhərində hotel. Beşulduzlu bu hotel "Absheron Hotel Group"a aiddir.İlham Əliyev Bakıda "İnturist" hotelinin açılışında iştirak edib . president.az, 05.05.2015

Yeni hotel vaxtilə Bakıda mövcud olmuş "İnturist" mehmanxanasının arxitektura üslubunda inşa edilmişdir. Həmin mehmanxana nəinki Azərbaycanda, eləcə də keçmiş SSRİ-də çox məşhur idi. 1934-cü ildə istifadəyə verilən keçmiş "İnturist" mehmanxanası fəaliyyət göstərdiyi 70 il ərazində Bakının ən sevilən məkanlarindan biri olmuşdur. Hətta 1950–1960-cı illərdə Bakının ən məşhur mehmanxanası "İnturist" idi.İlham Əliyev Şamaxı rayonunda "Şamaxi Palace Platinum By Rixos" hotelinin açılışında iştirak etmişdir . president.az, 14.05.2014 "Azərbaycan" mehmanxanası tikildikdən sonra xalq arasında ona "Yeni İnturist", "İnturist" mehmanxanasına isə "Köhnə İnturist" deyildi. Sonra isə həmin mehmanxana sökülmüşdür və yerində başqa bir bina tikilmişdir.

2015-ci ildə tikintisi başa çatmış yeni hotel isə köhnə "İnturist" barədə xatirələri yaşatmaqla bərabər, nadir memarlıq quruluşu ilə də diqqəti cəlb edir. Yeni otel təxminən əvvəlki "İnturist"in yerinə çox yaxın bir yerdə tikilmişdir. Azərbaycan Respublikasının Prezidenti İlham Əliyev "İnturist"in yenidən tikilməsi barədə belə demişdir:

Mən çox şadam ki, hazırda biz bu tarixi ədaləti bərpa edirik.

Beşmərtəbəli binada 150 standart və suit nömrə var. Otaqların hamısı müasirliyi və rahatlığı ilə seçilir. Hotelin özəlliyini artıran cəhətlərdən biri də otaqların eyvanlarından Xəzər dənizinə və sahilboyu Bakı bulvarına açılan mənzərədir. Otaqların hamısı sürətli internet, havalandırma və digər zəruri sistemlərlə təchiz olunub.

Hoteldə SPA, kitabxana, iclas zalı, restoran var. Terrasından dənizə gözəl mənzərə açılan restoranda dünya mətbəxinin təamları təqdim edilir. Restoran odunla alışdırılan sobalı açıq mətbəxi, uzun masaları, yarım fərdi şam yeməyi üçün xüsusi yerləri və yamyaşıl bağçanı birləşdirir. O dünya mətbəxindən seçilmiş burgerlər, ləzzətli steykləri və digər yerli və beynəlxalq mətbəxdən seçmələri ilə müştərilərə xidmət göstərir.B&B CLUB RESTAURANT . intouristhotelbaku.com Buradakı şərait Bakının keçmiş əfsanəvi "İnturist" mehmanxanasının ab-havasını xatirələrdə canlandırır. Yeni "İnturist" fərqli və nadir mühiti ilə Bakının otel biznesində özünə layiqli yer tutur.

Azərbaycan Respublikasının Prezidenti İlham Əliyev və xanımı Mehriban Əliyeva 5 may 2015-ci il tarixində "İnturist" hotelinin açılışında iştirak etmişlər.

 İstinadlar 

 Xarici keçidlər 


 Həmçinin bax 

Kateqoriya:Bakı hotelləri
Kateqoriya:5 mayda yarananlar
Kateqoriya:2015-ci ildə tikilmiş hotellər